सेक्टर-39 में जल्द शिफ्ट की जाएगी सेक्टर-26 की सब्जी मंडी: डीसी
चंडीगढ़। सेक्टर-26की सब्जी मंडी को जल्द ही सेक्टर-39 में शिफ्ट किया जाएगा। कोर्ट के आदेश अनुसार तय समय से पहले सारा काम निपटा लिया जाएगा। मंडी शिफ्ट करने की प्रक्रिया जारी है। यह बात चंडीगढ़ के डीसी अजीत बालाजी जोशी ने ग्रेन मार्केट के दौरे एवं मार्केट कमेटी के सदस्यों के साथ मीटिंग के दौरान कही। उन्होंने कहा कि मंडी शिफ्ट करने का काम प्राथकिता से किया जा रहा है। वहीं, उन्होंने ग्रेन मार्केट की समस्याओं का जायजा भी लिया। डीसी ने बताया कि यहां सबसे बड़ी समस्या टॉयलेट की है। टॉयलेट होने से लोगों को काफी परेशानी होती है। यहां रोजाना हजारों लोग अाते हैं। दुकानदारों के लिए भी टॉयलेट का उचित प्रबंध नहीं है। इस समस्या का समाधान प्राथमिकता के आधार पर कराया जाएगा।
hin_Deva hin_Deva